

**РЕПУБЛИКА БЪЛГАРИЯ**

Министър на здравеопазването

**ДО**

**ДИРЕКТОРА НА РЗИ**

**…………………**

**Относно:** Ваксиниране срещу COVID-19 на чужденци.

**УВАЖАЕМА/И ГОСПОЖО/ГОСПОДИН ДИРЕКТОР,**

Съгласно разпоредбите на чл. 83, ал. 1 и 3 от Закона за здравето и § 21б от Преходните и заключителните разпоредби на Закона за мерките и действията по време на извънредното положение, обявено с решение на Народното събрание от 13.03.2020 г., и за преодоляване на последиците през 2021 г. ваксини срещу COVID-19 могат да бъдат прилагани единствено и само на чужденци, които попадат в посочените по-долу групи:

* чужденци, на които е разрешено дългосрочно или постоянно пребиваване в Република България;
* чуждестранни студенти и докторанти, приети за обучение във висши училища и научни организации у нас по реда на Постановление № 103 на Министерския съвет от 1993 г. за осъществяване на образователна дейност сред българите в чужбина (обн., ДВ, бр. 48 от 1993 г.) и Постановление № 228 на Министерския съвет от 1997 г. за приемане на граждани на Република Македония за студенти в държавните висши училища на Република България (обн., ДВ, бр. 42 от 1997 г.);
* лица, пребиваващи продължително в Република България;
* членове на дипломатически и консулски представителства и на представителства на международни организации, акредитирани в Република България, както и членове на техния административно-технически и обслужващ персонал, и членове на техните семействата, които живеят с посочените лица в едно домакинство в Република България.

Изложеното по-горе следва да вземете предвид при организацията и контрола на ваксинационните дейности на територията на областта, с цел да се избегне незаконосъобразно разходване на публични средства.

Обръщам внимание също така, че за неспазване на горепосочените законови разпоредби е предвидена административно-наказателна отговорност.

С уважение,

